open-index/open-wikipedia-markdown huggingface dataset:
רוני מוסקוביץ'

**רוני מוסקוביץ**' (נולד ב-28 במאי 1946) הוא כדורגלן עבר ישראלי, ששיחק בעמדת השוער. מוסקוביץ' מזוהה בעיקר עם הפועל באר שבע בה שיחק תקופה ארוכה מהקריירה וזכה באליפויות.

## ביוגרפיה
מוסקוביץ' נולד בז'מבול שבקזחסטן. הוריו נמלטו מפולין לסיביר במהלך מלחמת העולם השנייה, ובאחת מתחנותיהם דרכם חזרה אל לודז' שבפולין הוא נולד. ולאחר שעלה עם משפחתו לישראל ב-1950, הם התיישבו בקיבוץ גבעת ברנר. אחיו הוא כדורסלן העבר אביגדור מוסקוביץ' ששיחק בנבחרת ישראל ובהפועל רמת-גן בין היתר.

רוני מוסקוביץ' החל את הקריירה בהפועל רחובות בגיל 16, ולאחר מכן השתלב בקבוצה הבוגרת של הפועל מרמורק, שם התבלט וקיבל את סרט הקפטן למרות גילו הצעיר. בעונת 1971/1972 היה שותף לעלייה ההיסטורית של הפועל מרמורק לליגה העליונה לאחר שניצחה במחזור האחרון בדרבי את מכבי שעריים. ב-1972 עבר להפועל באר שבע, שם החליף את השוער יאיר נוסובסקי. בשערה עמד לאורך שנות ה-70 ובתקופת הזוהר בעת זכייתה בשתי האליפויות בעונות 1974/1975 ו-1975/1976. במהלך עונת 1977/1978 רשם מוסקוביץ' 608 דקות רצופות ללא ספיגה (שישה וחצי משחקים). אף על פי שהיה קטן קומה ביחס לשוערים אחרים, ניחן באינסטינקטים יוצאי דופן.

לאחר שב-1970 עזב את קיבוצו, גבעת ברנר, איפשר לו החוזה שחתם בבאר שבע את האפשרות הכלכלית לצאת ללימודי חינוך גופני בסמינר הקיבוצים. לאחר סיום לימודיו, בנוסף להיותו שוער בקבוצה היה מוסקוביץ' מורה בבית ספר.

ב-1982 סיים מוסקוביץ' את תקופתו בהפועל באר שבע אחרי עשור בשערה. הוא סבל מפציעות העבר שלו והחליט לפרוש. אולם נענה לבקשת מכבי קריית גת מהליגה השלישית לעמוד בשערה ,, ולהחליף את חברו, אבנר מסיקה. לאחר החלמת מסיקה פרש ממשחק פעיל והמשיך עד סוף העונה לאמן את מכבי קריית גת.

לאחר פרישתו, ב-1984 אימן מוסקוביץ' את קבוצת העבר שלו הפועל מרמורק למשך מספר עונות. בהמשך גם פירשן משחקי כדורגל לתקופה מסוימת.

נכון ל-2022, מוסקוביץ נשוי ולו שלושה ילדים ושלושה נכדים. הוא מתגורר ברחובות ומלווה בבית הספר לכדורגל של הפועל מרמורק ילדים ונערים ועוזר באימון השוערים.

## תארים
; עם הפועל באר שבע
* **אליפות [[ליגת העל בכדורגל|ליגת העל]]**:
** 1974/1975, 1975/1976
* **[[אלוף האלופים]]**:
** 1974

## קישורים חיצוניים

*ספורטאים בכותרות: מוסקוביץ מסתפק בהגנה על שער הפועל מרמורק, מאת שמואל סדן, עיתון מעריב, 4 בנובמבר 1965
*
*רוני מוסקוביץ', אתר קיבוץ גבעת ברנר
*

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל רחובות
קטגוריה:כדורגלני הפועל מרמורק
קטגוריה:כדורגלני הפועל באר שבע
קטגוריה:כדורגלני מכבי קריית גת
קטגוריה:גבעת ברנר: אישים
קטגוריה:ישראלים ילידי ברית המועצות
קטגוריה:עולים בשנות ה-1950
קטגוריה:ישראלים שנולדו ב-1946
מושל אריזונה

**מושל אריזונה** הוא ראש הרשות המבצעת במדינת אריזונה בארצות הברית. למושל הסמכות לאשר הצעות חוק שהועברו על ידי הרשות המחוקקת או להטיל עליהן וטו; כינוס בית המחוקקים של המדינה; ומתן חנינות (למעט מקרי הדחה). המושל הוא גם מפקד הכוחות הצבאיים של המדינה.

אריזונה היא אחת משבע מדינות שלא קיים בה תפקיד סגן מושל. במקרה של נבצרות, מוות או התפטרות, מזכיר המדינה ממונה במקומו של המושל. בהמשך סדר הירושה נמצאים התובע הכללי של המדינה, גזבר המדינה והמפקח הכללי על החינוך הציבורי.

המושלת הנוכחית היא קייטי הובס מן המפלגה הדמוקרטית, שנכנסה לתפקידה ב-2 בינואר 2023.

## היסטוריה
עשרים ושלושה אנשים כיהנו כמושלים במשך 27 כהונות שונות. כל המושלים החוזרים היו בשנותיה הראשונות של המדינה, כאשר המושל הראשון, ג'ורג' האנט, והמושל השני תומאס אדוארד קמפבל, כיהנו לסירוגין ב-17 השנים הראשונות, והאנט כיהן תקופת כהונה נוספות שנתיים לאחר מכן. מושל אחד, אוון מצ'ם, הורשע בעבירות שונות, ופייף סימינגטון התפטר לאחר שהורשע אף הוא. המושל שכיהן הכי הרבה זמן היה ג'ורג' האנט, שנבחר שבע פעמים וכיהן מעט פחות מארבע עשרה שנים. הכהונה הרציפה הארוכה ביותר הייתה זו של ברוס בביט, שכיהן כמעט תשע שנים. לבולין הייתה הכהונה הקצרה ביותר, והיא נפטרה פחות מחמישה חודשים לאחר שהושבעה לתפקיד. ארבעה מושלים נולדו באריזונה: קמפבל, סידני פרסטון אוסבורן, רוז מופורד ובביט. לאריזונה היו ארבע מושלות – שיא ארצי. בגלל שורה של מקרי מוות, התפטרות והדחה, לאריזונה לא היה מושל שתקופת כהונתו המלאה החלה והסתיימה בגלל נסיבות שכאלו מאז 1975.

בתחילה, לפי חוקת המדינה מ-1912, הבחירות למושל אמורות להתקיים אחת לשנתיים. בשנת 1968 הוחלט לקיים בחירות אחת לארבע שנים. החוקה לא כללה במקור מגבלת כהונה, אך תיקון שהתקבל ב-1992 מאפשר למושלים להיבחר פעם אחת. לפני כן נבחרו ארבעה מושלים יותר מפעמיים ברציפות. המושל מושבע ביום שני הראשון של חודש ינואר שלאחר הבחירות.
## רשימת מושלי אריזונה

## קישורים חיצוניים

## ביאורים

## הערות שוליים

*
דבק (להקה)

**דבק** הייתה להקת רוק ישראלית אשר הוקמה על ידי גֶדי רונן ובועז ריינשרייבר, שכתבו והלחינו את שירי הלהקה. בלהקה היו חברים גם עידו אופק ונדב ברקן.
## פעילות מוזיקלית
הלהקה הוקמה על ידי גֶדי רונן, בועז ריינשרייבר ונדב ברקן, חברי ילדות מהמושבים כרמי יוסף וניר צבי, בראשית שנות האלפיים. השירים נכתבו והולחנו על ידי ריינשרייבר ורונן (לעיתים במשותף), כשכל אחד מהם מבצע על פי רוב את השירים שכתב.

בשנת 2005 הוציאו את אלבומם הראשון, ושנה לאחר מכן יצא האלבום השני, "נגרים". שני האלבומים הוקלטו באולפן "אפס" שהקימו רונן וריינשרייבר בניר צבי.

במקביל לעבודה בלהקה החלו ריינשרייבר ורונן לעבוד על פרויקט "אחד חלקי אחד", שכלל שירים של המשורר ערן בר-גיל. האלבום הראשון בפרויקט יצא לאור בשנת 2006.

בשנת 2008 הקליטה הלהקה ביצוע מחודש לשיר "שיר תשרי" עבור פרויקט עבודה עברית 2.

הלהקה מעולם לא התפרקה באופן רשמי. ריינשרייבר ורונן המשיכו לשתף פעולה בהרכב "אחד חלקי אחד" ובהופעות משותפות. בשנת 2013 התאחדו חברי ההרכב למספר שירים במהלך הופעה של בועז ריינשרייבר.

### דבק

האלבום הופק באופן עצמאי על ידי חברי הלהקה והוקלט באולפן "אפס" במושב ניר צבי, כשהם מנגנים במרבית הכלים (ריינשרייבר - גיטרות, רונן - בס וקלידים, ברקן - תופים). לקראת סיום ההקלטות הצטרף ללהקה עידו אופק כנגן בס. האלבום הופץ על ידי חברת NMC. השיר "פשוט ונאמן" זכה להצלחה לאחר שנכנס לפלייליסט בגלגלצ.

את עטיפת האלבום עיצב מתופף הלהקה, נדב ברקן. משתתפים נוספים באלבום:
* אייל גנור - קונטרבס בשירים "צירופים", "פשוט ונאמן", "זמן עובר", קולות בשיר "בטוח"
* עופר גנור - גיטרה חשמלית בשירים "צירופים", "זמן עובר", קולות בשיר "בטוח"
* מור שטייגל - פסנתר וקולות בשיר "פשוט ונאמן", קולות בשיר "בטוח"
* עידו אופק - גיטרה חשמלית בשיר "בא לילה"
* גיא יונה - תופים בשיר "פשוט ונאמן", קולות בשיר "בטוח"
* מיה קליין - קולות בשיר "בטוח"
* רונן שטיינבאום - קולות בשיר "כביש אבן"

### נגרים
גם אלבום זה הופק על ידי חברי הלהקה והוקלט באולפן "אפס" בניר צבי. האלבום הופץ על ידי התו השמיני. האלבום זכה לביקורות טובות והושמע רבות בתחנת הרדיו 88FM.

1,200 העותקים הראשונים של האלבום הודפסו בעטיפת עץ ייחודית שעיצב נדב ברקן.
משתתפים נוספים באלבום:
* אמיר גבירצמן - סקסופון
* איל מזיג - חצוצרה

## דיסקוגרפיה
* דבק (2005)
* נגרים (2006)

## ראו גם
* אחד חלקי אחד

## קישורים חיצוניים

* 
* 
* ריאיון עם בועז ריינשרייבר על "דבק", הבלוג "בטטת רוק", 24 באוקטובר 2013

## הערות שוליים

קטגוריה:להקות רוק ישראליות
בוגאטי צ'נטודיאצ'י

**בוגאטי צ'נטודיאצ'י** (באנגלית: **Bugatti Centodieci**) היא מכונית-על במרכב קופה, שמיוצרת על ידי בוגאטי משנת 2020 לכבוד יום הולדתה ה-110 של בוגאטי. היא הוצגה בשנת 2019. כ-10 יחידות יוצרו ונמכרו במחיר של 8 מיליון דולר למכונית אחת. בפברואר 2021 החלה בוגאטי לייצר יחידה אחת נוספת.

## עיצוב
המכונית מבוססת על הבוגאטי שירון אבל מעוצבת כמו הבוגאטי B110. היא כוללת פנסי לד קדמיים צרים וארוכים החלק האחורי מורכב משמונה פנסי לד בצורת "זנב" וצינורות פליטה מרובעים.

## מפרט טכני
הצ'נטודיאצ'י כוללת מנוע טורבו בנזין W16 צילנדרים בנפח  המספק כ-. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קילומטרים לשעה בתוך 2.4 שניות ומגיעה למהירות מרבית מוגבלת אלקטרונית של 380 קילומטרים לשעה.

## ראו גם
* בוגאטי שירון
* בוגאטי שירון ספורט
* בוגאטי טורביון
* בוגאטי בוליד

## קישורים חיצוניים

* 

## הערות שוליים

צ
קטגוריה:מכוניות על
קטגוריה:מכוניות קופה
קטגוריה:כלי רכב המיוצרים בצרפת
קטגוריה:דגמי מכוניות שהושקו ב-2019
קסנופון איש אפסוס

**קסנופון איש אפסוס** (ביוונית: **Ξενοφῶν ὁ Εφέσιος**; פעל במאות ה-2 וה-3 לספירה) היה סופר יווני.

חיבור פרי עטו ששרד הוא ה"אפסיאקה"  (Ἐφεσιακά), סיפור אהבה אפסיאני "על אנתיה והברוקומס" (Τὰ κατὰ Ἀνθίαν καὶ Ἁβροκόμην), אחד הרומנים המוקדמים ביותר ואחד המקורות למחזה של ויליאם שייקספיר, "רומיאו ויוליה".

## הערות שוליים

## קישורים חיצוניים

קטגוריה:יוון העתיקה: אישים
קטגוריה:מחברים כותבי יוונית
קטגוריה:סופרים יוונים
מושל ארקנסו

**מושל ארקנסו** הוא המושל וראש הרשות המבצעת של מדינת ארקנסו בארצות הברית. בסמכות המושל לאכוף את חוקי המדינה, אישור או מתן וטו על הצעות חוק, כינוס האספה המחוקקת ומתן חנינות (למעט מקרי בגידה והדחה).

מושלת ארקנסו הנוכחית היא שרה האקבי סנדרס הרפובליקנית, שהושבעה ב-8 בינואר 2023.

## היסטוריה
בארקנסו כיהנו 46 מושלים נבחרים ו-11 מושלים בפועל (כאלו שכיהנו בעקבות התפטרותו או מותו של המושל). בזמן היותה של ארקנסו טריטוריה, מונו על ידי נשיא ארצות הברית ארבעה מושלים. אורוול פובוס (1955–1967) כיהן כמושל שמשך כהונתו הייתה הארוכה ביותר, ונבחר שש פעמים לכהן במשך 12 שנים. ביל קלינטון (1979–1981; 1983–1992), שנבחר 5 פעמים על פני שתי קדנציות שונות, כיהן מעט פחות מ-12 שנים, ומייק האקבי (1996–2007) כיהן 10 שנים במשך שתי קדנציות מלאות. הכהונה הקצרה ביותר הייתה 25 הימים של ג'ון סבסטיאן ליטל.

בחוקה משנת 1836 נקבעו שכהונת המושל תימשך ארבע שנים. מספר זה ירד לשנתיים בשנת 1874. בשנת 1984 אורך הכהונה חזר שוב לארבע שנים. החוקה משנת 1874 הסירה כל מגבלת מספר הכהונות של המושל. לאחר משאל עם משנת 1992 הוגבלה כהונתם של המושלים לשתי תקופות כהונה.

עד שנת 1864 נקבעו בחוקה כי אם משרת המושל תתפנה, מסיבה כלשהי נשיא הסנאט ישמש כמושל בפועל. הבא אחריו בסדר הירושה היה יושב ראש בית הנבחרים. ב-1864 נוצרה משרת סגן המושל. ב-1874 בוטלה המשרה והיא נוצרה שוב ב-1914, אך אוישה מחדש רק ב-1927. מאז, כאשר מתפנה משרת המושל, מושבע סגנו במקומו. מושל ארקנסו וסגנו לא מתמודדים בבחירות באותו פתק הצבעה.

עד מלחמת האזרחים, נבחרו בארקנסו אך ורק מושלים מטעם המפלגה הדמוקרטית. במדינה נבחרו שלושה מושלים רפובליקנים לאחר תקופת השיקום, אך במהרה חזרה הדומיננטיות הדמוקרטית. נכון ל-2021, בארקנסו כיהנו 7 מושלים רפובליקנים, 39 דמוקרטים ושלושה עצמאיים.

## רשימת מושלי ארקנסו

## קישורים חיצוניים

* 

## ביאורים

## הערות שוליים

*
רובוט יגואר

**רובוט יגואר** הוא כרב"ם (כלי רכב בלתי מאויש) ורובוט צבאי אוטונומי חמוש. היגואר פותח על ידי התעשייה האווירית והחטיבה הטכנולוגית ליבשה של אט"ל. היגואר בעל יכולת זיהוי והשמדת מחבלים – בשליטה מרחוק. יופעל באוגדת עזה במשימות ביטחון שוטף.

הרובוט משלב בטכנולוגיה מתוצרת אלביט ואלתא. ייחודיות הרובוט היא באוטונומיות שלו.

היגואר נוסע ליעד, מזהה ועוקף מכשולים, נמנע מהתנגשויות ודריסות, מחשב לעצמו מסלול ומזהה את סביבתו על ידי חיישנים רגישים בצורה אוטונומית. פועל 24 שעות ביממה כחלק מתפיסת גבול חכם שפותחה באוגדת עזה. בכלי ישנם משדרי תקשורת חזקים; פנסים ויכולת כריזה. רוב המערכות של היגואר פועלות באמצעות אלגוריתמים ושליטה עצמית.

## הנעה
מנוע היגואר חשמלי ושקט. הרובוט חוזר בעצמו לנקודת העגינה הקבועה שלו ומטעין את עצמו.

היגואר מסוגל לסחוב מאות ק"ג. ליגואר יכולת ניטרול עצמאית לחלקיו המסווגים והוא יכול לסמן את עצמו כמטרה לכלי טיס שישמיד אותו במקרה של תפיסה.

## חישה
מערכות החישה של היגואר מבוססות על מצלמות ברזולוציות גבוהות לזיהוי קרוב ורחוק. הכלי יכול לכלול גם מכ"ם לזיהוי אויב בערפל כבד או באובך ובלילה.

## חימוש
מקלע מאג חש"ן בירי בודד או אוטומטי. הירי נשלט על ידי המפעיל.
בעתיד יורכב גם מקלע רימונים.

## ראו גם
* שומר גבולות (כרב"ם)

## הערות שוליים

קטגוריה:התעשייה האווירית לישראל: מוצרים
קטגוריה:אלביט מערכות: מוצרים
קטגוריה:כלי רכב שיוצרו בישראל
קטגוריה:אמצעי לחימה ישראליים
קטגוריה:כלי רכב צבאיים
קטגוריה:כלי רכב בלתי מאוישים
יהושע ביכלר

**רוברט יהושע ביכלר** (בסלובקית: **Robert Yehoshua Büchler**; 1929 – 2009) היה היסטוריון סלובקי-ישראלי. בשנת 1944 הוא גורש מסלובקיה ושרד את מחנות הריכוז אושוויץ ובוכנוולד. הוא היה מנהל מורשת - בית עדות ע"ש מרדכי אנילביץ' בישראל. לביכלר הוענק אות מסדר הכבוד של מדינת תורינגיה.

[ממוזער|מחנה [בוכנוואלד, 18 במאי 1945. יהושע ביכלר בשורה הראשונה]]

## ביוגרפיה
ביכלר נולד להורים יהודים בטופולצ'אני שבמערב סלובקיה בשנת 1929. בשנת 1942 גורשו 57 מקרובי משפחתו למחנה הריכוז באושוויץ, שם נרצחו לאחר מכן. הוא, הוריו ואחותו גורשו לאושוויץ ב-1944.

ב-23 בינואר 1945 הגיע ביכלר בצעדת מוות למחנה הריכוז בוכנוולד, שם נכלא יחד עם 900 ילדים ומתבגרים נוספים בבלוק 66 של מה שנקרא "המחנה הקטן". זמן קצר לפני שחרור המחנה על ידי יחידות הארמייה השלישית של צבא ארצות הברית הוא נשלח לצעדת מוות נוספת, ממנה הצליח להימלט מאייזנברג שבתורינגיה.

עם שובו לטופולצ'אני גילה שרק דודה אחת ודוד אחד שרדו את השואה מכל המשפחה המורחבת. בשנת 1949 עלה לישראל, שם הקים יחד עם כמאה שורדים אחרים של מחנות הריכוז את קיבוץ להבות חביבה.

כהיסטוריון ומנהל ארכיון ב"מורשת" - בית עדות ע"ש מרדכי אנילביץ' שבגבעת חביבה הוא למד ותיעד את השואה. הוא כתב מספר מאמרים על קורותיו וכמה מאמרים על תולדות יהדות אירופה. ביכלר היה מהראשונים שתיעדו את ההיסטוריה של בלוק 66 לילדים במחנה בוכנוולד. בשנות ה-80 העביר את מסמכיו ויצירותיו לארכיון בית מורשת.

ביכלר היה חבר בוועדת האסירים הבינלאומית של מחנה הריכוז בוכנוולד-דורה מאז שנות השישים. בשנים האחרונות לחייו היה החבר הוותיק ביותר בחברה.

## מיצירותיו

* 


## קישורים חיצוניים

## הערות שוליים

קטגוריה:היסטוריונים ישראלים
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז אושוויץ
קטגוריה:יהודים סלובקים
קטגוריה:חוקרי שואה ישראלים
קטגוריה:ישראלים שנולדו ב-1929
קטגוריה:ישראלים שנפטרו ב-2009
אלגברה חופשית למחצה

במתמטיקה, ובמיוחד באלגברה, אלגברה חופשית למחצה (Quasi-free) היא אלגברה אסוציאטיבית (לא בהכרח קומוטטיבית) בעלת ממד קוהומולוגי לכל היותר 1. לאלגברות אלו חשיבות גאומטרית, מפני שהן חלקות פורמלית (formally smooth) בקטגוריה של אלגברות לא קומוטטיביות: כל הרחבה שלהן באידיאל נילפוטנטי מתפצלת. המושג הוגדר על ידי Joachim Cuntz ודניאל קווילן ב-1995 כמדד לאי-סינגולריות לא-קומוטטיבית, ונדון מאז בהקשרים שונים.

תהא A אלגברה אסוציאטיבית עם יחידה (לא בהכרח קומוטטיבית) מעל שדה F. ל-A-בימודול M ניתן להגדיר תורת קוהומולוגיה הנקראת קוהומולוגיית הוכשילד:
H^n(A,M) = Ext_{A-bimod}^{n}(A,M)
הממד הקוהומולוגי של אלגברה הוא האינדקס הגבוה ביותר כך שחבורת הקוהומולוגיה מאינדקס זה אינה מתאפסת לכל בימודול.

חשיבות מיוחדת נודעת לחבורת הקוהומולוגיה השנייה, המתארת הרחבות לא מתפצלות. ביתר פירוט, נניח כי M הוא A-בימודול. נאמר כי אלגברה C היא הרחבה של A באמצעות M אם M איזומורפי (כבימודול) לאידיאל של
I \triangleleft C, שהוא נילפוטנטי מדרגה 2 (כלומר: I^2=0) וכך ש-C/I\cong A (איזומורפיזם של אלגברות). אומרים כי הרחבה כזו *מתפצלת* אם קיים חתך (section) של A לתוך C, הסוגר דיאגרמה קומוטטיבית עם ההטלה של C מודולו I, כאשר מזהים את C/I עם A.
לפיכך, H^2(A,M)=0 פירושה שכל הרחבה של A באמצעות M מתפצלת.

כל אלגברה ספרבילית היא מממד קוהומולוגי אפס, ולכן חופשית למחצה. אכן, המשפט הראשי של ודרברן קובע כי כל אלגברה מממד סופי מעל שדה מושלם היא סכום ישר (כמרחבים וקטוריים) של הרדיקל הנילפוטנטי שלה ושל המנה הפשוטה למחצה המקסימלית של האלגברה המקורית. ניתן לראות משפט זה באופן הבא: כל אלגברה פשוטה למחצה מממד סופי מעל שדה מושלם היא ספרבילית, ובפרט חופשית למחצה.

מצד שני, כל אלגברה חופשית היא חופשית למחצה (ולא ספרבילית). חוג הפולינומים בשני משתנים הוא דוגמה לאלגברה חלקה בקטגוריה של אלגברות קומוטטיביות, שאיננה חופשית למחצה, דהיינו, חלקה פורמלית בקטגוריה של אלגברות אסוציאטיביות לאו דווקא קומוטטיביות. אכן, \dim_F H^2(F[x,y],F[x,y])=\infty ובפרט אינה אפס. גבול ישר של שרשרת בת-מנייה של אלגברות ספרביליות הוא אלגברה חופשית למחצה.

כל אלגברה חופשית למחצה היא תורשתית (ימנית ושמאלית). מכפלה חופשית ומכפלה ישרה של אלגברות חופשית למחצה היא חופשית למחצה (אך מכפלה טנזורית של אלגברות חופשיות למחצה איננה בהכרח חופשית למחצה; אם בנוסף אחד מן הגורמים ספרבילי, המכפלה הטנזורית כן חופשית למחצה). חופשיות למחצה היא שמורת מוריטה.

תהי K/F הרחבת שדות מממד אינסופי. אזי, לפי תוצאות של רוזנברג וזלינסקי, K הוא אלגברה חופשית למחצה מעל F אם ורק אם ההרחבה ספרבילית, או ספרבילית מממד סופי מעל שדה הפונקציות הרציונליות במשתנה יחיד F(t). רוזנברג וזלינסקי הוסיפו וחישבו את הממד הקוהומולוגי במובן Hochschild של הרחבות שדות, במונחים של ספרביליות ודרגת טרנסצנדנטיות.

## לקריאה נוספת

* JOACHIM CUNTZ AND DANIEL QUILLEN, ALGEBRA EXTENSIONS AND NONSINGULARITY, Journal of the AMS 8 (2), 1995.

קטגוריה:תורת החוגים
לשחרר את ווילי (סדרת טלוויזיה)

**לשחרר את ווילי** (באנגלית: **Free Willy**) היא סדרת טלוויזיה אמריקאית-קנדית-צרפתית-הולנדית מונפשת המבוססת על סרט קולנוע בעל אותו שם. הסדרה הופקה עבור האחים וורנר על ידי Warner Bros. Television Studios, Regency Enterprises, Nelvana ו-StudioCanal.

הסדרה ממשיכה את הרפתקאותיו של הלוויתן הקטלן ווילי וג'סי, הילד ששחרר אותו מהשבי כפי שמוצג בסרט. בדיעבד, הסדרה גם צופה מספר אלמנטים עלילתיים של סרט ההמשך, "לשחרר את ווילי 2: המסע הביתה", שיצא בקיץ הבא.

הסדרה שודרה בארצות הברית ב-ABC, בקנדה ב-Global Television Network ובצרפת ב-Canal+ SA. הסדרה החלה במקור את שידוריה ב-24 בספטמבר 1994 והסתיימה ב-16 בדצמבר 1995, לאחר שתי עונות ו-21 פרקים באורך 21 דקות. בישראל הסדרה שודרה בדיבוב עברי בערוץ הילדים בשנת 1996.

## עלילה
הסדרה מתרחשת לאחר אירועי הסרט "לשחרר את ווילי". ג'סי בן ה-12 עובר עם הוריו המאמצים למרכז להצלת בעלי חיים ימיים, שם עובדים חברו רנדלוף, הביולוג מר ברזל ועוזרתו מרלין. במרכז מגלה ג'סי שהוא יכול לדבר עם ווילי וחיות אחרות. הנבל הראשי של הסדרה הוא רוקלנד סטון, חצי אדם וחצי מכונה המכונה "המכונה", שרוצה לנקום בווילי בטענה שגרם לאובדן זרועו וחלק מפניו.

## דמויות ומדבבים
### דמויות מקוריות
* **ג'סי** (זאקארי בנט) - ילד בן 12 שננטש על ידי אמו כשהיה ילד.
* **ווילי** (פול חדד) - לוויתן קטלן, חברו של ג'סי.
* **רנדלוף ג'ונסון** (מייקל פלטשר) - השומר של ווילי.
* **גלן גרינווד** (רון לן) - אביו המאמץ של ג'סי.
* **אנני גרינווד** (שילה מקארתי) - אמו המאמצת של ג'סי.

### דמויות חדשות
* **מר ברזל** (ניל קרון) - ראש הביולוגיה הימית של מכון המחקר מיסטי איילנד.
* **מרלין** (רייצ'ל קרופורד) - עוזרת מחקר ימי במכון מיסטי איילנד.
* **בן שור** (ג'ורדי ג'ונסון) - אקטיביסט אקטיבי, חברו הוותיק של רנדולף והגיבור של ג'סי.
* **היחצ"ן פריקי** (אנדרו סטיבסון) - יחצ"ן בלתי מודע של סטון תעשיות.
* **המכונה** (גארי קרופורד) - הנבל בסדרה, שמו האמיתי הוא רוקלנד סטון.
* **אמפונוידים** (ג'יימס קדני) - יצורים עשויים מפסולת רעילה שנוצרו על ידי את המכונה.
* **איינשטיין** (קווין זגרס) - דולפין מדבר וחבר של ווילי וג'סי.
* **לוסילֿ** (אליסון קורט) - אריה ים קליפורני מדברת וחברה של ווילי וג'סי.

### מדבבים בעברית
* שרון כהן - ג'סי
* שמחה ברבירו - ווילי
* אסתי ברעד פורים - איינשטיין
* אוהד שחר - רנדולף
* ענת וקסמן - מרלין
* אלברט כהן - מר ברזל
* סיון שביט - לוסיל
* איה גרניט שבא
* עמי ויינברג
* עידו מוסרי
* נטלי פיק
* יהויכין פרידלנדר
* דרור טפליצקי

## קישורים חיצוניים

* 

## הערות שוליים

קטגוריה:לשחרר את ווילי
קטגוריה:האחים וורנר: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:סדרות הנפשה קנדיות
קטגוריה:סדרות טלוויזיה המבוססות על סרטים
Stockfish

**סטוקפיש** היא תוכנת שחמט חופשית ופתוחה, הזמינה עבור פלטפורמות שונות למחשבים שולחניים וניידים. התוכנה פותחה על ידי מרקו קוסטלבה, ג'ונאה קייסקי, גארי לינסקוט, טורד רומסטאד, סטפאן ניקולט, סטפן גשוונטר וג'וסט ונדה-וונדלה, עם תרומות מקהילה של מפתחי קוד פתוח.

סטוקפיש דורג באופן עקבי במקום הראשון או בסמוך לראש רשימות הדירוג של מנועי השחמט, והיה למנוע השחמט החזק ביותר בעולם. הוא זכה באליפות העולם הבלתי רשמית בשחמט מחשבים בעונות 6 (2014), 9 (2016), 11 (2018), 12 (2018), 13 (2018), 14 (2019), 16 (2019), 18 (2020), 19 (2020) ו-20 (2021). התוכנה סיימה כסגנית האלופה בעונות 5 (2013), 7 (2014), 8 (2015), 15 (2019) ו-17 (2020).

סטוקפיש נגזר מ-Glaurung, מנוע קוד פתוח של טורד רומסטאד שיצא בשנת 2004.

בדצמבר 2017 שימש סטוקפיש 8 כמדד לבדיקת AlphaZero של חטיבת גוגל DeepMind, כאשר כל מנוע נתמך על ידי חומרה שונה. AlphaZero הוכשר באמצעות משחק עצמי במשך תשע שעות בסך הכל, והגיע לרמה של סטוקפיש אחרי ארבע בלבד. ב-100 משחקים ממצב הזינוק הרגיל, אלפא-זירו ניצחה 25 משחקים כלבן, ניצחה 3 כשחור, כאשר שאר 72 הנותרים הסתיימו בתיקו. AlphaZero שיחקה גם כן 12 סטים של 100 משחקים נגד סטוקפיש עבור פתיחות פופולריות עם ציון סופי של 290 ניצחונות, 886 תוצאות תיקו ו-24 הפסדים, לניקוד של 733:467.

הניצחון הסוחף של AlphaZero גרר עניין רב בקהילת שחקני השחמט שהובילו לניסיונות לפתח מנוע פתוח טוב יותר שיוכל לשכפל את ההצלחה של AlphaZero.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חישוב מבוזר קהילתי
קטגוריה:תוכנות שהושקו ב-2008
קטגוריה:תוכנות שחמט
קהילת יהודי קמצ'ה

**קהילת יהודי קֶמֶצֶ'ה** שבעיר קֶמֶצֶ'ה (בהונגרית: **Kemecse**; ביידיש: **קעמעטשע**) הנמצאת במזרח הונגריה במחוז סבולץ'-סטמאר-ברג.

הקהילה התקיימה החל משנת 1800 ובשלב מסוים הצטרפו לקהילה יהודים מכ-18 כפרים שונים באזור. בתקופת השואה רוב יהודי הקהילות נלקחו למחנה ההשמדה באושוויץ ונרצחו.

## תולדות הקהילה
יהודים ראשונים החלו להתיישב במקום באמצע המאה ה-18 בתמיכתם של בעלי אחוזות באזור אצלם עבדו כספקים וכחקלאים. רוב היהודים היו סוחרים ובעלי מלאכה.

ברישום שנעשה בשנת 1929 נרשמו מבין היהודים 16 סוחרים, 10 בעלי מלאכה, חמישה איכרים ושני רופאים. בנוסף היו גם יזמים יהודיים שהקימו בעיר בית חרושת למלט, בית חרושת למשקאות חריפים, בעל אחוזה, ובעל טחנת קמח.

קבוצה של יהודים שהיגעו מבודפשט לקמצ'ה הקימו כרם ומיהודי המקום עבדו ויצרו יין כשר ששווק לכל רחבי הונגריה.

### ראשית הקהילה
הקהילה התארגנה רשמית בשנת 1800.

בזמן הקרע ביהדות הונגריה, בעקבות קונגרס יהודי הונגריה בשנים 1868 ו-1869 הצטרפה הקהילה לזרם האורתודוקסי.

משנת 1885 היו כפופים לקהילת קמצ'ה יהודים תושבי 18 יישובים בסביבה:נירבוגדאן, ניריברון, קק, בסטרץ, ושמגייר, שנייה, נירטורה, ברקס, דמצ'ר, גגן, ניריברון, נירקרץ', קוטאי, נירפזון, רמוצ'האזה, טיסאקראד.

### מוסדות מרכזיים בקהילה
בקמצ'ה היו חברה קדישא, בית כנסת שנבנה בשנת 1824, "חדר", בית ספר יסודי, ישיבה ואגודת נשים. ובעיירה קיים עדיין בית קברות יהודי

בשנת 1930 החלה תנועת "המזרחי" את פעילותה בעיירה. ובשנת 1937 נרשמו כמה מחברי התנועה להכשרה חלוצית-דתית ועלו אחר כך לארץ ישראל.

### רבנים
רוב היהודים בקהילה היו חסידים של ר' ישעיה'לה מקרסטיר ובחייו היו עולים אליו לרגל מדי שנה.
בקהילה כיהנו רבנים ברוב שנות קיומה:
* הרב מנחם מנדל בן הרב גדליה גליק, מתלמידי החתם סופר שנפטר בשנת 1905 בגיל 90.
* 1884 - הרב מרדכי לנורוביץ' חתנו של הרב גליק, מילא את מקום חותנו עוד בחייו. בצעירותו למד אצל השבט סופר בפרשבורג. וכתב בימי רבנותו בקהילה את הספר "פרשת מרדכי" על התורה והמועדים ו"דרשות מרדכי" חידושים על אגדות חז"ל. שני ספריו יצאו לאור בקמצ'ה על ידי בנו הרב גדליה.
* 1928 - הרב גדליה לנורוביץ' בנו של הרב מרדכי. היה רב הקהילה עד להשמדתה בשואה.

## אישים מרכזיים בתולדות הקהילה
### מפקדי האוכלוסין של יהודי קמצ'ה

## יהודי הקהילה לפני ובמהלך מלחמת העולם הראשונה
יחס התושבים שאינם יהודים לאנשי הקהילה היה מאופק יחסית, ולא נרשמו אירועים אנשטישמיים בעיירה גם בשעה שנעשו כאלה ביישובים אחרים בסביבה בתקופת הטרור הלבן וכדומה.

במלחמת העולם הראשונה התגייסו לצבא 32 מיהודי קמצ'ה, חמישה מהם נפלו בקרבות.

## יהודי הקהילה בשואה
אחרי פרוץ המלחמה הוחלט על גיוס יהודים לעבודות כפייה במסגרת צבאית. ב-1941 גויסו רבים מיהודי המקום בני 40–50 לעבודות כפייה, אך שוחררו כעבור חודשיים.

בשלב מסוים חדלו הרשויות מלחדש את רישיונותיהם של בעלי המלאכה היהודים.

באפריל 1944, כחודש לאחר כניסת הצבא הגרמני להונגריה, הועברו שארית יהודי העיירה לגטו שהוקם בנירג'האזה. ומשם שולחו ב-4 ביוני 1944 למחנה ההשמדה אושוויץ

## לאחר השואה
לאחר המלחמה חזרו לעיירה 36 יהודים, רובם מעבודות הכפייה, וניסו לחדש את חיי הקהילה. הם נתקבלו בעוינות והחלו לעזוב את המקום בהדרגה. ב-1960 כבר לא נותרו שם יהודים.

## לקריאה נוספת
* קמצ'ה בפנקס קהילות הונגריה, עמוד 468–469

## קישורים חיצוניים
* 
* 
* קמצ'ה בפנקס קהילות הונגריה
* הספר דרשות מרדכי הודפס בקמצ'ה
* יהודי קמצ'ה במפקדי יהודי הונגריה
* הספר חיי עולם נכתב על ידי הרב מנחם מנדל, הרב של קמצ'ה
* רבי (מרכוס) מרדכי לאונורוביץ׳ רבה של קמצ'ה בספר "עלי זיכרון"

## הערות שוליים

קמצ'ה
צבא הגנבים

**צבא הגנבים** (באנגלית: **Army of Thieves**) הוא סרט שודים קומי גרמני-אמריקאי משנת 2021 שבוים על ידי מתיאס שווייגהופר מתסריט של שאי האטן, המבוסס על סיפור שכתב יחד עם זאק סניידר. בסרט מככבים שוויגהופר, נטלי עמנואל, גוז חאן, רובי או. פי, סטיוארט מרטין, ג'ונתן כהן, נואמי נקאי ופיטר סימונישק. הסרט הוא פריקוול לסרט "צבא המתים" (2021).

הסרט הופק על ידי דבורה וזאק סניידר, וסלי קולר, שווייגהופר ודן מאג, והוא עלה לשידור בשירות הזרמת המדיה של נטפליקס ב-29 באוקטובר 2021.

## עלילת הסרט
עלילת הסרט מתרחשת לפני אירועי "צבא המתים", ומגוללת את סיפורו של לודוויג דיטר, פקיד בנק משועמם בעיירה קטנה, היוצא להרפתקת חייו לאחר שאישה מסתורית משכנעת אותו להצטרף לחבורה של פושעים הנמצאים בראש רשימת המבוקשים של האינטרפול, במטרה לפרוץ כספות בלתי-ניתנות לפריצה ברחבי אירופה.

לודוויג נהג לפרוץ כספות מאז ילדותו. בבעלותו ערוץ יוטיוב שבו הוא מתאר את מיומנותו. שודדת תכשיטים בשם גוונדולין מגיבה על אחד מסרטוניו ומזמינה אותו לתחרות פריצת כספות, שם הוא מנצח. היא עוקבת אחרי שגרת יומו ונפגשת איתו כדי להציע לו להצטרף לכנופיה שהקימה. הכנופיה כוללת את קורינה- האקרית, רולף- נהג, ובראד- צלף. תחילה הם פורצים לכספת ידועה על שם הנס ווגנר (מנעולן בעל שם עולמי) בפריז.

סבסטיאן מתאהב בגוונדולין ומעורר את הקנאה של בן זוגה בראד, חבר הכנופיה. הם מגיעים לפראג כדי למצוא את הכספת השנייה של ווגנר. שם מתחיל מעקב האינטרפול ומסע נקמתו של ראש האינטרפול בכנופיה אחרי שנורה על ידי בראד בעבר. סבסטיאן וגוונדולין שודדים את הכספת בזמן שבראד פותח בשוד מזוין לצורך הסחת דעת. סבסטיאן ננטש מאחור ובורח מהמשטרה.

קורינה ההאקרית נוטשת עם גוונדלין את משאית הכנופיה בגלל הזלזול של בראד בסבסטיאן, למרות שתכננו לנטוש אותו לאחר שדידת הכספת האחרונה. השלושה מגיעים לשווייץ (לכספת האחרונה) ובעקבותיהם האינטרפול. לראש האינטרפול נודע שהכספת נלקחה קודם (על ידי קורינה וגוונדולין), ובכך שתיהן הערימו על ראש הארגון וגם בראד ורולף.

בראד ורולף משיגים את סבסטיאן וגוונדולין במרדף (קורינה נתפסה על ידי האינטרפול), וזו מציעה להם להצטרף בחזרה, אך מדובר בתחבולה, והיא כובלת אותם למשאית. סבסטיאן וגוונדולין נתפסים על קצה מזח בידי ראש האינטרפול. היא מסגירה את עצמה ומבקשת שסבסטיאן ישוחרר לחופשי, וראש הארגון מסכים לכך. סבסטיאן עוזב את המזח בסירה ומוצא שם דרכון מזויף שגוונדולין הנפיקה לו. לאחר זמן רב סבסטיאן נמצא בקליפורניה תחת השם הבדוי בדרכון- לודוויג. שני עוברי אורח נכנסים לחנות מנעולים שבה עובד ומציעים לו לפרוץ את הכספת הידועה שפעם ניסה לפרוץ עם גוונדולין.

## צוות השחקנים הראשי
* מתיאס שווייגהופר – **סבסטיאן שלנכט-והנרט/לודוויג דיטר**
* נטלי עמנואל – **גוונדולין**
* גוז חאן – **ראלף**
* רובי או. פי – **קורינה**
* סטיוארט מרטין – **בראד קייג**'
* ג'ונתן כהן – **דלקרואה**
* נואמי נקאי – **ביאטריקס**
* פיטר סימונישק
* טרנט גארט - מיסטר. קול גאי

## הפקה
לצד ההכרזה על הפקת הסרט "צבא המתים", נטפליקס הכריזה על פיתוח סרט פריקוול, שנקרא אז "צבא המתים: הפריקוול", שיתמקד בשלביה הראשונים של התפרצות מגפת הזומבים.

באפריל 2021, נחשף שמו הרשמי של הסרט – "**Army of Thieves**" (בתרגום מילולי לעברית: "**צבא הגנבים**").
### צילומים
צילומי הסרט החלו בגרמניה באוקטובר 2020 והסתיימו בדצמבר 2020.

## קישורים חיצוניים
* 

## הערות שוליים

קטגוריה:סרטי אימה אמריקאיים
קטגוריה:סרטי אימה גרמניים
קטגוריה:סרטי אימה מ-2021
קטגוריה:סרטי זומבים
קטגוריה:סרטי פריקוול
קטגוריה:נטפליקס: סרטים
קטגוריה:סרטים עם מוזיקה מאת הנס צימר
קטגוריה:סרטי העוסקים במעשי שוד
Giga Press

**Giga Press** היא סדרה של מכונות יציקת אלומיניום, המיוצרות על ידי קבוצת אידרה (Idra Group) באיטליה. הם ראויים לציון בהיותם מכונות היציקה בלחץ גבוה הגדולות בעולם, עם כוח הידוק של 55,000–61,000 קילו-ניוטון. משקל כל מכונה כ-420 טון.

מפרט הבסיס של מכונות Giga Press נכלל בקטלוג של קבוצת אידרה מאז שנת 2018, כשהמכשיר OL 6100 CS Giga Press שהותאם לחברת טסלה, משמש מסוף 2020 לייצור חלקי שלדה של טסלה מודל Y שהם גדולים יותר ממה שהיה מקובל עד אז בעולם הרכב.

הזרקות מהירות של אלומיניום מותך במשקל  מוזרקות לתבנית היציקה של החדר הקר במהירות של 10 מטר לשנייה. זמן המחזור הוא בערך 80‒90 שניות, המאפשר קצב פלט של 40–45 יציקות שהושלמו לשעה, או כ-1,000 יציקות ליום.

## קישורים חיצוניים

## הערות שוליים

קטגוריה:טסלה
קרייזלר B-70

**קרייזלר B-70** (באנגלית: **Chrysler B-70**) היו מספר דגמים של מכוניות מתוצרת יצרנית הרכב האמריקאית **[[קרייזלר]]**, אשר יוצרו בין השנים 1925–1924 בארצות הברית

## "קרייזלר B-70"

* יוצרו 108,600 יחידות.
* "קרייזלר B-70" הוצע במגוון תשעה סגנונות גוף שונים. מחיר דגם הקופה 2 דלתות 4 מושבים, היה 1,195 דולר, מחיר דגם 4 דלתות "tourer" היה -1,335 דולר, מחיר דגם בסגנון "phaeton" , 4 דלתות, 5 מושבים ב -1,400 דולר, מחיר דגם רודסטר ב -1,525 דולר, מחיר מכונית סדאן 4 דלתות, 5 מושבים היה 1,625 דולר, מחיר דגם בסגנון "brougham" , 2 דלתות, 5 מושבים היה 1,800 דולר, מחיר דגם אימפריאל סדאן, 4 דלתות, 5 מושבים היה 1,900 דולר, מחיר דגם קראון אימפריאל סדאן, 5 דלתות, 5 מושבים היה 2,195 דולר. ומחיר המכונית העירונית (Town Car) המפוארת, 4 דלתות, 5 מושבים היה 3,725 דולר (נכון לשנת 1924).
* מנוע 6 צילינדרים בטור, 3.3 ליטר.
* סוג הנעה: הנעה אחורית.

## גלריה

קובץ:Across from Eagle Tavern (9698270781).jpg | "קרייזלר B-70"
קובץ:2609 1924 Chrysler B-70 Touring Car.jpg | "קרייזלר B-70"
קובץ:1924 Chrysler B-70 Phaeton (31660198851).jpg | "קרייזלר B-70", שנת 1924
קובץ:1924 Chrysler 70.jpg | "קרייזלר B-70", שנת 1924


## ראו גם
* קרייזלר

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1924
קטגוריה:רכבי קרייזלר
קטגוריה:מכוניות אמריקאיות
קטגוריה:מכוניות סדאן
AlphaZero

**AlphaZero** היא תוכנת מחשב שפותחה על ידי חברת המחקר הבריטית *DeepMind*, המתמחה בבינה מלאכותית, במטרה להגיע לרמות חשיבה גבוהות במיוחד במשחקי שחמט, שוגי וגו. האלגוריתם של AlphaZero מבוסס על גישה דומה לזו של AlphaGo Zero.

ב-5 בדצמבר 2017 הציגה החברה את AlphaZero, שהצליחה תוך 24 שעות בלבד של אימון עצמי להגיע לרמת משחק על-אנושית  בשלושת המשחקים. היא גברה על תוכנות מהחזקות בעולם באותם זמנים – stockfish בשחמט, Elmo בשוגי, וגרסה מתקדמת של AlphaGo Zero בגו. בכל המקרים נעשה שימוש במעבדי TPU – יחידות עיבוד טנזורים ייעודיות שפותחו על ידי גוגל. היא הוכשרה באמצעות משחק עצמי בלבד, ללא גישה מוקדמת לספרי פתיחות או לשולחנות סיום. לצורך ההכשרה השתמשו החוקרים במקביל ב-5,000 מעבדי TPU מהדור הראשון ליצירת המשחקים, וב-64 מעבדים מהדור השני לצורך אימון רשתות נוירונים. לאחר ארבע שעות בלבד של אימון, העריכו החוקרים כי רמתה של AlphaZero בשחמט גבוהה מזו של Stockfish 8; לאחר תשע שעות אימון, נערך טורניר של 100 משחקים מול Stockfish 8, שבו ניצחה AlphaZero 28 פעמים, סיימה 72 פעמים בתיקו – ולא הפסידה כלל. התוכנה המאומנת הריצה את האלגוריתם שלה על מכונה אחת בלבד, שהכילה ארבעה מעבדי TPU.

המאמר המדעי של DeepMind אודות AlphaZero פורסם בכתב העת "Science" ב-7 בדצמבר 2018. בשנת 2019 פרסמה החברה מאמר נוסף שבו הוצג אלגוריתם מתקדם בשם **MuZero**, המסוגל להכליל את עקרונות AlphaZero גם למשחקים שבהם כללי המשחק אינם ידועים מראש, בהם משחקי לוח וגם משחקי וידאו ממשפחת אטארי.

## הערות שוליים

קטגוריה:גוגל: תוכנה
קטגוריה:תוכנות בינה מלאכותית
קטגוריה:תוכנות שהושקו ב-2017
קטגוריה:תוכנות שחמט
מושל אורגון

שמאל|ממוזער|לשכת המושל
**מושל אורגון** הוא המושל וראש הרשות המבצעת במדינת אורגון שבארצות הברית. המושל משמש גם כמפקד הכוחות הצבאיים של המדינה. תפקיד זה החל עוד בתקופת טריטוריית אורגון.

מושלת אורגון הנוכחית היא טינה קוטק, שנבחרה לתפקיד לראשונה בבחירות 2022. שכר המושל נקבע על ידי האספה המחוקקת במדינה, ועמד ב־2001 על 93,600 דולר לשנה.

## בחירת המושל וכהונתו
סעיף V בחוקת אורגון מגדיר את תפקידי המושל והרשות המבצעת במדינה. סעיף 1, קובע כי המושל חייב להיות אזרח ארצות הברית, בן 30 לפחות, ותושב אורגון לפחות שלוש שנים לפני הבחירות.
בסעיפים 4–7 מתוארים את הליכי הבחירות הרשמיים של הממשל.

מושלים נבחרים בבחירה ישירה ומכהנים כהונה של ארבע שנים. המושל מוגבל לשתי כהונות רצופות בתפקיד, ללא הגבלה על מספר הקדנציות הכוללות. המושל היחיד שכיהן כהונות שאינן רצופות היה ג'ון קיצ'בר.

תוצאות הבחירות מתפרסמות כאשר מזכיר המדינה מעביר את התוצאות ליושב ראש בית הנבחרים של אורגון. לאחר מכן יושב הראש מעביר את התוצאות לאספה המחוקקת באורגון.

בתרחיש של שוויון בין המועמדים, בית הנבחרים הוא זה שבוחר את המושל.

## סדר הירושה
סדר הירושה למושל הנוכחי הוגדר בשנת 1972 וממוקם בחוקה בסעיף 8 א. סדר הירושה מגדיר מי עשוי להפוך או לשמש כמושל אורגון לאחר נבצרות, מוות, התפטרות או הדחת מושל מכהן. המושל החדש יכהן את יתרת כהונתו של המושל הקודם. במידה והיתרה ארוכה משנתיים – מתקיימות בחירות. בניגוד למדינות רבות, באורגון אין סגן מושל (אם כי בשנת 2007 הוצע לייסד משרה שכזו). סדר הירושה הנוכחי הוא:

## מעון המושל
ממוזער|אולם מהוניה, מעונו הרשמי של מושל אורגון
המעון הרשמי של המושל נמצא באולם מהוניה בסיילם. הבית נבנה בשנת 1924 ונרכש על ידי מדינת אורגון בשנת 1988.
## רשימת מושלי אורגון

## קישורים חיצוניים

* 
## ביאורים

## הערות שוליים

*
צבא המתים: וגאס האבודה

**צבא המתים: וגאס האבודה** (באנגלית: **Army of the Dead: Lost Vegas**) היא סדרת ספין אוף מונפשת המבוססת על הסרט "צבא המתים" (2021) ועלילתה מקדימה את אירועי הסרט. הסדרה פותחה על ידי ג'יי אוליבה והופקה על ידי אולפני ההנפשה "Meduzarts Animation".

הסדרה עתידה לעלות לשידור בשירות הזרמת המדיה של נטפליקס.

## רקע עלילתי
עלילת הסדרה עתידה לעסוק בימיה הראשונים של התפרצות הזומבים בלאס וגאס, ולהתמקד במקורותיו של סקוט וורד וכן במאמציו ובמאמציהם של חבריו להציל את האנושות.

## צוות המדבבים
* דייב בטיסטה – **סקוט וורד**
* אלה פורנל – **קייט וורד**, בתו של סקוט.
* אנה דה לה רגרה – **קרוז**
* טיג נוטארו – **מריאן פיטרס**
* עומרי הארדוויק – **ונדרו**
* ג'ו מנגנלו – **רוז**
* כריסטיאן סלייטר – **טוראנס**
* הארי לניקס – **בורמן**
* רוס באטלר – **צ'ן**
* אניה צ'אלוטרה – **לוסיליה**
* ונסה הדג'נס – **וילו**
* יטייד בדאקי – **קווין מירו**
* כריסטינה רן – **ניקול**
* מוניקה ברברו – **מיגן**
* ג'נה מאלון – **זיטה**
* נולאן נורת' – **קלמנסון**
* ריי פורטר

## הפקה
### פיתוח
יחד עם ההכרזה על פיתוח והפקת הסרט "צבא המתים", הכריזה נטפליקס על פיתוח והפקת סרט פריקוול בשם "צבא הגנבים" וסדרת פריקוול מונפשת, שיתמקדו ויתרחשו בימיה הראשונים של התפרצות מגפת הזומבים. הסדרה מופקת ומונפשת על ידי אולפני ההנפשה "Meduzarts Animation", ובנוסף דווח כי המפיק ג'יי אוליבה והמפיק בפועל זאק סניידר יביימו שני פרקים בסדרה.
### ליהוק
השחקנים דייב בטיסטה, אלה פורנל, אנה דה לה רגרה, טיג נוטארו ועומרי הארדוויק שבים לדובב את הדמויות אותם גילמו בסרט. בנוסף, אושר שג'ו מנגנלו, כריסטיאן סלייטר, רוס באטלר, אניה צ'אלוטרה, ונסה הדג'נס, נולאן נורת' וריי פורטר הצטרפו לצוות המדבבים של הסדרה.

## קישורים חיצוניים

## הערות שוליים

קטגוריה:סדרות אימה אמריקאיות
קטגוריה:סדרות הנפשה אמריקאיות
קטגוריה:סדרות להט"ב
קטגוריה:נטפליקס: תוכניות וסדרות
מחוז ז'אמבול

שמאל|ממוזער|250px|הכניסה לקזחסטן דרך גשר קורדיי העובר מעל נהר צ'ו
**מחוז ז'אמבול** (בקזחית: **Жамбыл облысы** - **ז'אמביל אובליסי**; ברוסית: **Жамбылская область** - **ז'אמבילסקאיה אובלסט** או **Джамбулская область** - **דז'אמבולסקאיה אובלסט**) הוא מחוז בדרום-מזרח קזחסטן. המחוז גובל במחוז קראגנדי מצפון, במחוז אלמטי ממזרח, במחוז טורקיסטן ממערב ובקירגיזסטן מדרום. המחוז משתרע על פני 144,300 קמ"ר ובירתו היא העיר טראז. המחוז נקרא על שם האקין הקזחי ז'מבול ז'באיולי. בקצה הצפון-מזרחי של המחוז, על משולש הגבולות עם מחוזות אלמטי וקראגנדי, נמצאת ימת בלחש.

## דמוגרפיה
על פי אומדן רשמי מתאריך 1 בינואר 2023, התגוררו במחוז כ-1.22 מיליון בני אדם. הרכב האוכלוסייה נכון לשנת 2020:

## חלוקה מנהלית
מחוז ז'אמבול מחולק לעשר נפות ולעיר אחת במעמד נפה:

## חברה
אחת התעשיות החשובות של המחוז היא כריית פוספטים, והיא מתבצעת ברובה סביב העיר קרטאו. עמק , הוא אחד מהאזורים הכי חשובים בקזחסטן לחקלאות. רוב תחבורת הרכבות במחוז מתבצעת על מסילת הרכבת טורקסיב העוברת מטאראז ונהר צ'ו, אל המחוז אלמטי, ומשם מתחברת למסילת הרכבת הטראנס-קזחסטנית, העוברת מנהר צ'ו אל אסטנה.

## קישורים חיצוניים

* 

## הערות שוליים

קטגוריה:קזחסטן: חלוקה מנהלית
קהילת יהודי מזקובאצ'האזה

נכון לשנת 2015, רק משפחה יהודית אחת התגוררה במזקובאצ'האזה, עיירה של פחות מששת אלפים תושבים במחוז בקש בהונגריה. במאה ה-19 ובמחצית הראשונה של המאה ה-20 היהודים היוו עד 6.5 אחוזים מכלל אוכלוסיית היישוב. הקהילה חיה את תקופת הזוהר שלה במחצית הראשונה של המאה ה-20. השבר הגדול היה בשואת יהודי הונגריה בשנת 1944 והיהודים ששרדו את השואה עזבו את העיר במחצית השנייה של המאה ה-20, בעיקר לישראל.

## תולדות יהודי מזקובאצ'האזה
בשנת 1835 התגוררו רק ארבע משפחות יהודיות (דת ומוצא) במרכז נפת מזקובאצ'האזה. בשנת 1870 כבר היו יותר יהודים, ואילו בשנת 1880 היו כבר 92 (2.5 אחוזים) יהודים בכפר. החברה קדישא המקומית נוסדה בשנת 1895, ובשנת 1912 נבנה בית הכנסת החדש עם מקווה ובית הרב.

### השואה
[שמאל|ממוזער|420x420 פיקסלים| התפתחות מספר היהודים במזקובאצ'האזה בין השנים [1835-1949]]
מ-15 במאי 1944 נכלאו היהודים המקומיים בגטו שהוקם בחוות הרבעת הסוסים של האגודה לרווחה ציבורית. גם יהודי שני יישובי הסביבה הובאו לגטו זה. הצפיפות הייתה גדולה מאוד. במחנה היו גם מחלקת יולדות, חדר מתים ומטבח. בית הקברות של הגטו היה בית הקברות היהודי המקומי. ניסיונות התאבדות לא מוצלחים התרחשו באזור המחנה. היהודים מהגטו/מחנה האיסוף הזה הועברו לבקשצ'אבה ב-17 ביוני. בסופו של דבר הם גורשו למחנות ריכוז ולמחנות השמדה גרמניים. הרוב גורש ונרצח באושוויץ. ניתן להעריך את מספר הנספים מהעיירה בלמעלה מ-300 איש. הקהילה קמה מחדש לאחר 1945. בשנת 1949 היו ביישוב עדיין 108 אנשים בקהילה היהודית ששרדו. מאוחר יותר הרוב עלה לישראל או עזב את הונגריה כתוצאה מאירועי 1956 (המרד ההונגרי). בית הכנסת הפך לא שמיש ובנייניו נהרסו בשנת 1974. בשנת 2015 התגוררה בעיר רק משפחה יהודית אחת.

## גידול היהודים במקום
בני הקהילה היהודית מילאו מאז ומתמיד תפקיד חשוב בסחר המקומי; בניגוד למגמה הלאומית, מספר היהודים ביישוב גדל גם בעידן מיקלוש הורטי, בשנת 1910 197 (4.4 אחוזים), אך בשנת 1930 כבר היו 382 יהודים. בשנת 1941 נרשמו ביישוב 391 (6.5 אחוז).

## קישורים חיצוניים
* 
* 

## הערות שוליים

קטגוריה:שואת יהודי הונגריה
ברוניסלובס פאוקשטיס

**ברוניסלובס פאוקשטיס** (בליטאית: **Bronislovas "Bronius" Paukštys**; 1897 – 1966) היה כומר ליטאי קתולי, שהציל כ-120 ילדים יהודים ו-25 מבוגרים יהודים בתקופת השואה בליטא. הוא הוכר כחסיד אומות העולם בשנת 1977.

פאוקשטיס היה מורה בבית ספר יסודי לפני שהצטרף למסדר הסלזיאני של דון בוסקו (Salesians of Don Bosco) וקיבל השכלה באיטליה. הוא הוסמך ככומר בשנת 1935, עבד בויטנאיי, סלדוטישקיס וקובנה. במהלך מלחמת העולם השנייה עזר ליהודים בזיוף מסמכים ובמציאת מקומות מסתור. לאחר המלחמה נעצר על ידי ה-NKVD הסובייטי ונידון לעשר שנים בגולאג. הוא חזר לליטא בשנת 1956.

## ביוגרפיה
פאוקשטיס נולד בקורינה שבאזור קזלו רודה. הוא היה הילד התשיעי במשפחה. הוא למד בבית ספר יסודי בלקצ'יאיי ובגימנסיה בקובנה. הוא קיבל תעודת מורה והחל ללמד בשנת 1911. בשנת 1918 סיים קורסים למורים בקובנה ולימד בבתי ספר יסודיים בשבדיסקיאיי. בשנת 1925 התוודע למסדר הסלזיאני של דון בוסקו והצטרף אליו. יחד עם אחיו יוזאס (Juozas) ושמונה ליטאים אחרים נסע לאיטליה. לאחר שנתיים הוא החל בתקופת חניכות (Novitiate) ובשנת 1928 התקבל למסדר. לאחר מכן למד פילוסופיה בטורינו. בשנת 1929 פרסם דרמה של שש מערכות, *Sūnus vėjavaikis* (הבן האובד), במריאמפולה. לאחר סיום הלימודים בילה שנה בבורגומנרו ושנתיים בטורינו, שם עזר בעריכת פרסום סלזיאני. בשנים 1931–1935 למד תאולוגיה במוסד להכשרה לימודית דתית של המסדר הסלזיאני בטורינו והוסמך ככומר ביולי 1935.

פאוקשטיס חזר לליטא בשנת 1937 והפך למנהל המרכז של המסדר הסלזיאני בויטנאיי (Vytėnai). במקביל לימד שפה וספרות ליטאית בבית הספר הסלזיאני. לאחר מכן הוצב במקומות שונים בליטא. הוא היה רקטור של כנסיית סנט מיכאל המלאך, בקובנה, בשנים 1940–1942, ודיקן כנסיית השילוש הקדוש בקובנה בשנים 1942–1946. הוא זייף תעודות לידה ותיעוד טבילה ליהודים מגטו קובנה, במיוחד לילדים. הוא עזר לכ-120 ילדים יהודים. הוא הסתיר כ-25 מבוגרים בכנסייה או במשרדו עד שנמצא להם מקום בטוח יותר עם חקלאים בסובאלקיה. במכתב משנת 1963 נזכר פאוקשטיס כי הסתתר מהגסטפו בשלוש הזדמנויות והעריך כי הוציא 6,000 או 7,000 רייכסמארקים בסיוע ל-200 יהודים. הוא נעזר באחיו יוזאס שהוכר גם הוא כחסיד אומות העולם. מאמצי ההצלה שלו תוארו על ידי הירש אושרוביץ' ב-"ספר השחור".

באוגוסט 1946 נעצר פאוקשטיס על ידי ה-NKVD, הואשם בסיוע לפרטיזנים הליטאיים האנטי-סובייטים, ונשלח למחנות גולאג למשך עשר שנים. עבודה פיזית קשה, כולל במגרסת אבנים בבניית כבישים, פגעה בבריאותו. הוא חזר מאומסק לליטא באפריל 1956 ושימש לזמן קצר בתפקיד דתי באליטוס. לאחר שנשא דרשה שנחשבה אנטי-סובייטית, נאלץ להסתתר. הוא הפך לכומר בסימנה בשנת 1964. הוא נפטר בדצמבר 1966 בקובנה ונקבר בסוטקאי (Sutkai). הוא הוכר לאחר מותו כחסיד אומות העולם בשנת 1977 וזכה בצלב מציל החיים הליטאי (Žūvančiųjų gelbėjimo kryžius) בשנת 1999.

## קישורים חיצוניים
* על ברוניסלובס פאוקשטיס, באתר יד ושם

קטגוריה:אסירי גולאג
קטגוריה:ליטאים חסידי אומות העולם
קטגוריה:מצילים בשואה: ליטא
קטגוריה:ילידי 1897
קטגוריה:נפטרים ב-1966
צ'אנזי

**צ'אנזי** או **טיאנזי** הוא כלי מיתר, כלי פריטה, סוג של לאוטה בעל שלושה מיתרים שמקורו ברפובליקת טובאן. הוא כלי זהה כמעט לחלוטין לשודרגה (Shudraga) המערב מונגולי, מזכיר במראהו את הבנג'ו ארוך-צוואר, תיבת התהודה שלו עשויה מעטפת עור (עז או נחש) בצורת עיגול, דמוי תוף, המחושק בגוף עץ בצורת לב או כליות. צוואר הכלי, המחובר לגוף העץ, עשוי מעץ אורן ואורכו מגיע לכ־660 מ"מ.

היסטורית הכלי מעורפלת למדי, אך קיים בסיס סביר להניח שהוא גלגולו של הסנקסיאן (Sanxian) הסיני שהגיע למונגוליה בתקופת שושלת צ'ינג ששלטה באזור החל מ־1644. בצורתו ובמספר המיתרים הוא מזכיר גם את השנשין מאוקינווה שביפן.

בטובאן הכלי משמש בעיקר ככלי ליווי לביצועי יחיד של שירת גרון. קונגאר-אול בוריסוביץ' אונדר  היה זמר גרון טובאני (סובייטי, רוסי), מפורסם שניגן גם בצ'אנזי.

## עיצוב ומבנה
דגמים מסוימים מיוצרים עם שריגים, אחרים ללא שריגים כלל, או רק שריגים מצוירים על לוח האצבעות ומהווים קישוט. שני פתחי צליל קטנים מעטרים את תיבת התהודה (ברוב הכלים, אך לא בכולם), לצד קישוטי צבע. לעיתים קרובות, קצה צוואר הכלי, מעל לראש היתדות (מנגנון הכוונון), מעוטר בגילוף ראש סוס (נפוץ מאוד בכלים ברחבי מונגוליה). צלילו מזכיר את צלילי הבלוז המערביים, לא מאוד רחוקים מצלילי הבנג'ו וקרובים לגיטרה האקוסטית, הוא מייצר צליל חזק יותר מהדושפולור. הצ'אנזי נפוץ בכל מרכז אסיה.

## כוונון ומיתרים
על הצ'אנזי מנגנים בפריטה באמצעות האגודל והאצבע, או במפרט, בתנועות מעלה ומטה על פני המיתרים - (בדרך כלל פורטים רק על המיתר הראשון באגודל, שאר המיתרים רק מזמזמים על מנת ללוות את שירת הצלילים העיליים.

בדומה לכוונון הדושפולור, גם את שלושת המיתרים (מיתרי המשי המסורתיים הוחלפו במיתרי גיטרה מניילון) של הצ'אנזי מכוונים באמצעות מפתחות כוונון (דומים לאלו של הגיטרה הקלאסית) חדשניים. יתדות הכוונון הארוכים במיוחד, אותן ניתן למצוא בחלק מהכלים, נועדו לקישוט בלבד.

שלושת מיתרי הגיטרה, עוברים מעל גשר רפוי למדי, הממוקם מעל לעור התוף, אל תפס מיתרים עשוי מעץ, שנקשר בחבל לתפס יתד בתחתית מסגרת גוף העץ.

מיתרי הצ'אנזי עשויים ניילון וניתן לכוונם ל-F2, C3, F3 או D2, A2, D3, אוC2, G2, C3; סדר הכוונון מהמיתר העליון לתחתון. בין המיתר העליון והאמצעי - חמישית, בין מיתר האמצעי לתחתון - רבע, לכן, בין המיתר עליון והתחתון ישנה אוקטבה.

## גלריה

קובץ:Joueur de shanz.jpg|נגינת צ'אנזי במסעדה באולאן בטור
קובץ:Phoenix-Musical Instrument Museum-Sanxian-China.jpg|ניתן להבחין בקלות בדמיון הרב בין השנשין שבתמונה זו לצ'נזי
קובץ:Ŝanzio.png|נגינת צ'נזי בתלבושת מסורתית
קובץ:Namgar en Trio Nov 13 2008 Moscow.jpg|הופעה של להקת נמגר. במרכז מוזיקאי בעל ארבע מיתרים של הצאנזי



## ראו גם
* דושפולור
* איגיל
* בייזנצ'י

## קישורים חיצוניים

## הערות שוליים

קטגוריה:כלי מיתר
קטגוריה:כלי פריטה
קטגוריה:כלים אותנטיים
יו פוט, ברון קרדון

**יו מקינטוש פוט, ברון קרדון** (באנגלית: **Hugh Mackintosh Foot, Baron Caradon**; 8 באוקטובר 1907 – 5 בספטמבר 1990) היה נציג בריטניה לאומות המאוחדות והמושל הכללי האחרון של קפריסין.

## משפחתו
נולד בפלימות' למשפחה פעילה פוליטית. אביו, איזק, היה חבר המפלגה הליברלית וראש עיריי פלימות'. אחיו, מייקל פוט, היה יו"ר מפלגת הלייבור ויו"ר האופוזיציה בין השנים 1980–1983, אחיו ג'ון פוט, ברון פוט, היה חבר בית הלורדים ואח נוסף, דינגל פוט, היה התובע הכללי של אנגליה וויילס.

## תולדות חייו
בניגוד לאחיו, שלמד באוניברסיטת אוקספורד, למד יו בקולג' סנט ג'ון באוניברסיטת קיימברידג'.

את הקריירה שלו בתחום מנהל המושבות הבריטי החל במנדט הבריטי בארץ ישראל, כשהוצב בנפת שכם כעוזר למושל המקומי. במלחמת העולם השנייה הוצב בקירנאיקה (לוב) ובשנים 1943–1945 בקפריסין כמזכיר קולוניאלי. לאחר המלחמה שירת בתפקיד דומה בג'מייקה (עד 1947) ובניגריה (עד 1950). בשנים 1951–1957 כיהן כמושל בפועל של ג'מייקה. בין 1957 ל-1960 כיהן כמושל הכללי של קפריסין, עד שהמדינה זכתה לעצמאות.

ב-1961 מונה לשגריר בריטניה למועצת הנאמנות של האומות המאוחדות. ב-1964 מונה לשגריר ארצו לאומות המאוחדות, במעמד של תת-שר (Minister of State) במשרד החוץ וחבר העמים, תפקיד בו כיהן עד 1970.

## תוארי אצולה
200px|ממוזער|שמאל|סמל האצולה של יו פוט
ב-1939 התמנה לקצין במסדר האימפריה הבריטית (OBE). ב-1946 קודם למסדר מיכאל הקדוש וג'ורג' הקדוש (CMG) לאביר במסדר זה ב-1951 (KCMG) ולאביר צלב גדול (GCMG) ב-1957. ב-1953 מונה לאביר מפקד במסדר הוויקטוריאני המלכותי (KCVO).
ב-1964 הוענק לו תואר ברון.

## חייו האישיים
ב-1936 נשא לאישה את פלורנס סילביה טוד, שנפטרה ב-1985. היו להם שלושה בנים ובת. שניים מילדיהם (פול מקינטוש ושרה דינגל) היו עיתונאים.

## קישורים חיצוניים

* יו פוט, ברון קרדון, באתר בני האצולה הבריטיים
* 

קטגוריה:פקידי ממשלת המנדט
קטגוריה:שגרירים באו"ם
קטגוריה:שגרירי הממלכה המאוחדת
קטגוריה:מושלי ג'מייקה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:המסדר הוויקטוריאני המלכותי: אבירים וגבירות מפקדים
קטגוריה:קצינים במסדר האימפריה הבריטית
קטגוריה:מושלי מושבות בריטיות
קטגוריה:מושלי קפריסין הבריטית
קטגוריה:בריטים שנולדו ב-1907
קטגוריה:בריטים שנפטרו ב-1990
סקוטי בארנס

**סקוט ויין בארנס הבן** (באנגלית: **.Scott Wayne Barnes Jr**; נולד ב-1 באוגוסט 2001) הוא כדורסלן אמריקאי, המשחק בעמדות הסמול פורוורד והפאוור פורוורד בטורונטו ראפטורס מליגת ה-NBA.

## קריירת תיכונים ומכללות
בארנס בתחילת דרכו למד ושיחק כדורסל בתיכון קרדינל ניומן בוסט פאלם ביץ', פלורידה. בתום עונתו הראשונה, בארנס נבחר לחמישייה השנייה של המחוז ולחמישיית הרוקיז הראשונה של העונה בכל המדינה לאחר שהוביל את התיכון למאזן 8–19 ולחצי גמר המחוז. בתום העונה עבר בארנס לתיכון NSU בפורט לודרדייל, פלורידה.

בעונתו השנייה בתיכונים, עזר בארנס לתיכון לרשום מאזן 2–36 ולזכות באליפות, כשהוא נבחר לשחקן המצטיין של הגמר לאחר שהעמיד 15 נקודות ו-8 ריבאונדים מול תיכון המזרחי. בטורניר הראווה של התיכונים, העמיד בארנס ממוצעים של 21.3 נקודות ו-9.7 ריבאונדים למשחק, כשקבוצתו סיימה במקום השני. בעונתו השלישית, העמיד בארנס ממוצעים של 13.1 נקודות, 7.0 ריבאונדים ו-4.8 אסיסטים למשחק, מה שהוביל את התיכון למאזן 5–27 ולזכייה באליפות שנייה ברציפות.

ב-5 באוגוסט 2019, בארנס הודיע כי הוא מצטרף לאקדמיה של מונטוורדה במונטוורדה, פלורידה עבור עונתו האחרונה. באקדמיה שיחקו גם קייד קנינגהם ודיירון שארפ, מה שגרם לאנליסטים רבים לראות את תיכונו כאחד הטובים בתולדות הכדורסל תיכונים. בארנס העמיד ממוצעים של 11.6 נקודות, 6.5 ריבאונדים ו-4.6 אסיסטים למשחק, מה שהוביל את מונטוורדה למאזן מושלם של 0–25 עם ממוצע הפרש של 39 נקודות במשחק, ואת בארנס לחמישייה הראשונה של העונה מטעם מקס פרפס. בארנס נבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה.

בארנס נבחר כפאוור פורוורד הטוב ביותר וכשחקן הרביעי בטיבו במחזור 2020 על פי ESPN. ב-14 באוקטובר 2019, הודיע בארנס על התחייבותו לאוניברסיטת המדינה של פלורידה. הסיבה העיקרית שבחר בה זה כי הם נתנו לו לשחק כרכז.

ב-12 בדצמבר 2020, בארנס קלע 17 נקודות ומסר 5 אסיסטים בניצחון 71–83 על אוניברסיטת פלורידה, וזכה בתואר רוקי השבוע.

## קריירה מקצוענית
ב-9 באפריל 2021, בארנס הכריז על התמודדות בדראפט ה-NBA 2021, שם נבחר בבחירה הרביעית על ידי טורונטו ראפטורס.

ב-23 באפריל 2022 זכה בארנס בתואר רוקי השנה ב-NBA.

בעונת 2023/2024, נבחר בארנס בפעם הראשונה למשחק האולסטאר, כאשר הוא מחליף את ג'ואל אמביד הפצוע.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת המדינה של פלורידה
קטגוריה:בחירות דראפט של טורונטו ראפטורס
קטגוריה:כדורסלני טורונטו ראפטורס
קטגוריה:משתתפי משחק האולסטאר של ה-NBA
קטגוריה:אמריקאים ילידי פלורידה
קטגוריה:אמריקאים שנולדו ב-2001
מוזס מודי

**מוזס ג'וסיה מודי** (באנגלית: **Moses Josiah Moody**; נולד ב-31 במאי 2002) הוא כדורסלן אמריקאי, המשחק בעמדת הקלע בגולדן סטייט ווריורס מליגת ה-NBA.

## קריירת תיכונים ומכללות
מודי בתחילת דרכו למד ושיחק כדורסל בתיכון פארקויו בליטל רוק, ארקנסו, שם עזר לנבחרת התיכון כבר בעונתו הראשונה להגיע למשחק הגמר. בעונתו השנייה, מודי עבר לתיכון נורת' ליטל רוק שבצפון ליטל רוק, ארקנסו. מודי נבחר לחמישייה הראשונה של העונה לאחר שהעמיד ממוצעים של 18.6 נקודות, 7.2 ריבאונדים, 3.1 אסיסטים, 2.1 חטיפות ו-1.4 חסימות למשחק, והוביל את התיכון לאליפות. מודי שיחק בנבחרת של בראדלי ביל בליגת נייק עלית לנוער. הוא העמיד ממוצעים של 17.7 נקודות, 3.9 ריבאונדים, 1.5 אסיסטים ו-1.6 חטיפות למשחק, ונבחר לחמישייה הראשונה של הליגה. בעונתו האחרונה בתיכונים, מודי העמיד 11.6 נקודות, 3.3 ריבאונדים ו-1.8 אסיסטים בממוצע למשחק, מה שעזר לתיכון לרשום מאזן 0–25.

מודי דורג בארבעה כוכבים במחזור 2020 על פי יכולתו בתיכונים. ב-9 בנובמבר 2019, התחייב מודי לשחק באוניברסיטת ארקנסו, והפך לשחקן עם הדירוג הגבוה ביותר שהתחייב לארקנסו מאז בובי פורטיס בשנת 2013.

## קריירה מקצוענית
ב-9 באפריל 2021, מודי הכריז על התמודדות בדראפט ה-NBA 2021, שם נבחר בבחירה ה-14 על ידי הגולדן סטייט ווריורס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי ארקנסו
קטגוריה:ליטל רוק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-2002
עונת 2021/2022 בליגת העל בכדורגל

**עונת 2021/2022 בליגת העל** הייתה העונה ה-23 של ליגת העל כליגת הכדורגל הבכירה בישראל.

הקבוצות שסיימו במקומות הראשונים בליגה הלאומית בעונת 2020/2021 והצטרפו לליגת העל לקראת עונה זו הן הפועל נוף הגליל והפועל ירושלים. הליגה הסדירה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסך הכל. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ופלייאוף תחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק הוענקו שלוש נקודות, ונקודה בודדת הוענקה על תיקו.

בסיום העונה מכבי חיפה זכתה באליפות השנייה ברציפות שלה וה-14 בהיסטוריה, כאשר מכבי פתח תקווה והעולה החדשה הפועל נוף הגליל ירדו לליגת המשנה. הפועל באר שבע שסיימה כסגנית האלופה, מכבי תל אביב ומכבי נתניה שסיימו במקום השלישי והרביעי בהתאמה, העפילו להשתתפות במוקדמות הקונפרנס ליג לעונת 2022/2023.

בעונה זו חזר הדרבי הירושלמי לכדורגל הישראלי לאחר 21 שנות היעדרות.

## קבוצות

ליגת העל בעונה זו כללה 14 קבוצות, 12 ששיחקו בליגה בעונת 2020/2021, אליהן הצטרפו הפועל נוף הגליל והפועל ירושלים שהעפילו בסיום העונה שעברה מהליגה הלאומית.

## אצטדיונים

## שינויי מאמנים

## טבלת הליגה
העונה הסדירה התקיימה במתכונת של שני סיבובים בהם שיחקה כל קבוצה פעמיים נגד כל אחת מהקבוצות האחרות בליגה (מתכונת בית/חוץ). הקבוצות שסיימו את העונה הסדירה באחד מששת המקומות הראשונים המשיכו להתמודדות במסגרת הפלייאוף העליון. שאר הקבוצות התמודדו בפלייאוף התחתון.

המשחקים בפלייאוף העליון התקיימו בשני סבבים של משחקי בית/חוץ (סה"כ 10 משחקים). בפלייאוף התחתון התקיים סיבוב משחקים אחד (סה"כ 7 משחקים). 2 הקבוצות שסיימו במקומות האחרונים, מכבי פתח תקווה והפועל נוף הגליל ירדו לליגה הלאומית.

**טבלה סופית**

## סטטיסטיקה
### שערים

### בישולים

## פרסי מנהלת הליגות לכדורגל
### שחקן המחזור

### שחקן החודש

## קישורים חיצוניים
* עונת 2021/2022 בליגת העל, באתר ההתאחדות לכדורגל בישראל
* משחקי 2021/2022 באתר transfermarkt.com

## הערות שוליים

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 בישראל: כדורגל
קטגוריה:2022 בישראל: כדורגל